মালদহ মেডিক্যাল কলেজ হাসপাতালের আগুন

মালদহ: মালদহ মেডিক্যাল কলেজ হাসপাতালের (Malda medical college) প্রসূতি বিভাগে ভয়াবহ আগুন। মুহূর্তে মধ্যে কালো ধোঁয়ায় ঢেকে যায় গোটা এলাকা। আগুন দ্রুত ছড়িয়ে পড়ে। খবর পেয়েই আসে দমকলের একটি ইঞ্জিন।আগুন লাগার এই ঘটনায় আতঙ্ক ছড়িয়ে পড়ে রোগী ও পরিজনদের মধ্যে। হাসপাতালের মধ্যে শুরু হয় হুড়োহুড়ি পড়ে যায়। হাসপাতালের কর্মীরাও আগুন নেভানোর কাজ শুরু করেন। শিশু ও প্রসূতিদের দ্রুত সরিয়ে নিয়ে যাওয়া হয়। কীভাবে আগুন লাগল হাসপাতালে, তা এখনও স্পষ্ট নয়। অগ্নিকাণ্ডের ঘটনায় রোগীর পরিজনেরা হাসপাতাল কর্তৃপক্ষের বিরুদ্ধে গাফিলতির অভিযোগ তুলছে।

বৃহস্পতিবার দুপুরের আচমকাই মালদহ মেডিক্যালে প্রসূতি বিভাগে ভয়াবহ আগুন লাগে। কালো ধোঁয়ায় ঢেকে যায় গোটা এলাকা। আগুন দ্রুত ছড়িয়ে পড়ে। হুড়োহুড়ি পড়ে যায় রোগীদের মধ্যে। দমকলকে ১টি ইঞ্জিন আগুন নিয়ন্ত্রণে আনে। দমকলের প্রথমিক অনুমান, শর্ট সার্কিট থেকে আগুন লাগতে পারে। আগুনের পিছনে অন্য কোনও কারণ রয়েছে কি না তা খতিয়ে দেখছে পুলিশ।